### | | | | --- | --- | | | | | --- | | **Teknik- og Miljøudvalget** 1. marts 2018 Sagsnr. 710-2017-39004 Dok.nr. 710-2018-10921 Sagsbehandler DPABS | | 19.                 Anlægsbevilling til udvidelse af antallet af vuggestuepladser i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 3,3 mio. kr. til udvidelse af antallet af vuggestuepladser i
[adresse].

For at imødekomme behovet for pladser til 0-2 årige blev
det i Budget 2018-2021 besluttet, at der skal udvides med 12 vuggestuepladser i
[adresse]. For eksempel ved at udvide den integrerede daginstitution Børnehuset
[adresse]. Børnehuset Mælkevejen har i forvejen en vuggestuegruppe normeret
til 12 vuggestuebørn. Med en om- og tilbygning er det muligt at udvide den
eksisterende vuggestuegruppe med yderligere 12 vuggestuepladser.

Regnbuen-Kontur Arkitekter (RUBOW pr. 1. januar 2018) har
sammen med Favrskov Kommune udarbejdet et skitseforslag for projektet.
Skitseforslaget er vedlagt som bilag.

Projektet omfatter en tilbygning på 50 m², der foreslås
etableret ved at udvide facaden ud mod legepladsen og overdække en eksisterende
atriumgård. Det ekstra areal skal anvendes til etablering af et opholdsrum i
den eksisterende atriumgård og samtidig udvide det eksisterende puslerum,
opholdsrum og garderobe. Desuden omfatter projektet en del bygningsmæssige
ændringer i det nye vuggestueafsnit, udvidelse af krybberum, etablering af
toiletter, flytning af hegn ved den nuværende vuggestues legeplads samt
nyanskaffelser i form af pusleborde, køleskabe, garderober, borde, stole og
lignende.

Der vil være væsentlige gener i byggeperioden, hvorfor der
vil være behov for genhusning af en del af børnene. Genhusning kan ske i
dagplejens legestuelokaler, som ligger i tilknytning til [adresse].
Allerede fra marts 2018 anvendes dagplejens legestuelokaler til merindskrivning
af vuggestuebørn. Dagplejens legestue kan både før og under byggeperioden
benytte lokaler i ’”Simonsens Have” i [adresse].

Anlægget planlægges udført fra medio juni 2018 til november
2018, således at de nye lokaler vil være klar til brug ultimo 2018.

**VURDERING**

Med projektet imødekommes et behov for etablering af
vuggestuepladser i [adresse]. Baggrunden for udvidelsen er, at det ikke er muligt
at rekruttere et tilstrækkeligt antal dagplejere.

Efter undersøgelse af mulighederne for tilvejebringelse af
de ekstra vuggestuepladser i [adresse] er løsningen på [adresse] fundet mest
hensigtsmæssig.

Der er to institutioner i [adresse]; den integrerede
daginstitution Børnehuset Mælkevejen og Børnehaven Engen. Bygningsmæssigt vil
det være muligt at udvide begge institutioner med en vuggestuegruppe.
Børnehaven Engen har dog et begrænset udeareal, hvilket en eventuel udbygning
vil reducere yderligere. Det er muligt, at etablere de ekstra vuggestuepladser,
med et minimum af tilbygning, i [adresse], da der i forvejen er etableret
en vuggestuegruppe. På den baggrund anbefales det, at de ekstra
vuggestuepladser placeres i den integrerede institution Børnehuset Mælkevejen.

**ØKONOMI**

Der søges om en anlægsbevilling på 3,3 mio. kr. finansieret
af det afsatte rådighedsbeløb i budgettet for 2018 (A-303). Anlægget fordeles
på følgende hovedaktiviteter:

|  |  |
| --- | --- |
| **Aktivitet:** | **Budget kr.** |
| Håndværkerudgifter inkl. uforudsete udgifter og byggeplads | 2.619.000 |
| Ekstern rådgivning | 425.000 |
| Intern bygherrerådgivning | 66.000 |
| Bygherreomkostninger inkl. byggesagsomkostninger | 115.000 |
| Inventar (pusleborde, borde, stole m.v.) | 75.000 |
| **Udgifter i alt** | **3.300.000** |

Der er fra og med 2018 budgetteret med en årlig merudgift
til drift på netto 191.000 kr. som følge af etableringen af 12
vuggestuepladser. Beløbet dækker merudgifter på 93.000 kr. til drift af
vuggestuepladser og 98.000 kr. til bygningsdrift. I 2018 vil der være udgifter
til genhusning og drift af vuggestuepladser, da der allerede fra januar 2018
sker merindskrivning i [adresse].

Fra og med 2019 forventes den årlige merdriftsudgift til
bygningsdrift at udgøre 30.000 kr. i stedet for de budgetterede 98.000 kr. Det
skyldes, at projektet omfatter en tilbygning på 50 m² samt ombygning af
eksisterende lokaler til vuggestuepladser, og ikke som forudsat en tilbygning
på ca. 250 m². Mindreudgiften til bygningsdrift på 68.000 kr. håndteres i
forbindelse med den tekniske budgetlægning for 2019-22.

**INDDRAGELSE**

En administrativ styregruppe med repræsentanter fra
[adresse] ledelse, områdeleder, medarbejdere og
arbejdsmiljørepræsentant samt dagtilbudschef og repræsentanter fra
ejendomscentret har været involveret i udarbejdelsen af skitseforslaget for
udvidelsen. Den administrative styregruppe konkretiserer projektet og
planlægger byggearbejdernes gennemførelse.

**INDSTILLING**

Direktøren for Teknik og Kultur indstiller til Byrådet:

1. At skitseforslag til etablering af 12
vuggestuepladser ved en til- og ombygning af [adresse] i [adresse]
godkendes.

2. At der gives en anlægsbevilling på 3,3
mio. kr. til projektet finansieret af det afsatte rådighedsbeløb i budget 2018.

3. At mindreudgiften på 68.000 kr. til
bygningsdrift fra 1. januar 2019 håndteres i forbindelse med den tekniske
budgetlægning for 2019-22.

**BESLUTNING**

**Bilag**

|  |  |
| --- | --- |
| Skitseforslag til- og ombygning [adresse] | 710-2018-28066 |